Source: http://jurinova.notar.szm.com/sadzobnik.html
Timestamp: 2017-07-28 02:26:46+00:00
Document Index: 8010555

Matched Legal Cases: ['§ 30', '§ 29', '§ 73', '§ 73', '§ 73', '§ 73', '§ 49', '§ 49', '§ 73']

Notársky úrad, JUDr. Marta Jurinová - Sadzobník Úvod
Sadzobník CIS
Konferencia notárov prijíma na základe zákonného splnomocnenia podľa ustanovenia § 30 ods. 4 písm. b zák. č. 323/92 Zb. o notároch a notárskej činnosti (Notársky poriadok), v znení zák. č. 232/95 Z.z., zák. č. 397/00 Z.z., zák. č. 561/01 Z.z., zák. č. 526/02 Z.z., zákona č. 527/02 Z.z., zákona č. 357/03 Z.z., zákona č. 514/2003 Z.z., zákona č. 420/2004 Z.z., zákona č. 562/2004 Z.z., zákona č. 757/2004 Z.z. a zákona č. 521/2005 Z.z., pri zohľadnení stanovenia maximálnej výšky odmeny podľa vyhlášky Ministerstva spravodlivosti Slovenskej republiky č. 423/02 Z.z. o odmene Notárskej komore Slovenskej republiky a o zmene a doplnení vyhlášky č. 31/93 Z.z., v znení neskorších predpisov, tento S A D Z O B N Í KCentrálneho informačného systému Notárskej komory Slovenskej republiky Článok 1.
ods. 1 Notárska komora Slovenskej republiky (ďalej len komora) podľa ustanovenia § 29 ods. 4 Not. por. vedie Centrálny informačný systém (ďalej len CIS), ktorého súčasťou sú notárske centrálne registre. Komore za prístup do centrálneho informačného systému patrí odmena a náhrada hotových výdavkov. ods. 2 Výška odmeny CIS komory je uvedená v prílohe, ktorá je súčasťou tohoto sadzobníka. Konferencia notárov splnomocňuje prezídium komory, aby pre každý kalendárny rok svojim uznesením stanovilo výšku náhrady hotových výdavkov CIS komory (najmä cestovné a telekomunikačné výdavky, výdavky za poradenstvo a servis registračných miest, prípadne iné), podľa jednotlivých položiek prílohy tohoto sadzobníka. ods. 3 Maximálna výška odmeny za prístup do CIS komory bola stanovená vyhláškou Ministerstva spravodlivosti Slovenskej republiky č. 423/02 Z.z.. Článok 2.
Súčasťou CIS komory sú notárske centrálne registre: a/ notársky centrálny register určených právnických osôb (§ 73b Not. por., NCRpo), b/ notársky centrálny register závetov (§ 73c Not. por., NCRza), c/ notársky centrálny register záložných práv (§ 73d Not. por., NCRzp), d/ notársky centrálny register dražieb (§ 73i Not. por., NCRdr), e/ notársky centrálny register notárskych zápisníc (§ 49 ods. 4 Kanc. por., NCRnz), f/ notársky centrálny register osvedčených podpisov (§ 49 ods. 5 Kanc. por., NCRop), g/ notársky centrálny register listín ((§ 73k Not. por., NCRls). Článok 3.
ods.1 Odmenu a náhradu hotových výdavkov pre CIS komory hradí notár, ktorý vykonáva notársky úkon. ods. 2 Komora mesačne do 5. dňa nasledujúceho mesiaca vyúčtuje notárovi platbu za odmenu a náhradu hotových výdavkov CIS komory podľa počtu jednotlivých prístupov za vykonané notárske úkony, resp. úkony činnosti súdneho komisára. Notár je povinný túto platbu komore uhradiť v lehote do 5 dní odo dňa obdržania vyúčtovania, ktoré obdrží v elektronickej podobe. Do konca príslušného mesiaca komora vystaví a doručí notárovi o uhradení platby daňový doklad. Článok 4
Tento sadzobník musí byť v kancelárii notára verejne prístupný na úradnej doske notára. Článok 5
Zrušuje sa Sadzobník CIS NK SR schválený Konferenciou notárov, ktorá sa konala dňa 9.11.2002, ktorý bol doplnený Konferenciou notárov, ktorá sa konala dňa 12.11.2004 a Konferenciou notárov, ktorá sa konala dňa 25.3.2006.
Tento sadzobník bol schválený Konferenciou notárov dňa 11.10.2008, nadobúda účinnosť dňom 1.1.2009. ________________________________________
P r í l o h asadzobníka centrálneho informačného systému Notárskej komory Slovenskej republiky. Položka A:Odmena za prístup do notárskeho centrálneho registra určených právnických osôb (NCRpo): Za zápis do NCRpo.................................................................................................................10 EUR. Položka B:Odmena za prístup do notárskeho centrálneho registra záložných práv (NCRzp): 1. Za registráciu záložného práva v NCRzp...............................................................................15 EUR.2. Za zápis poznámky, výmazu záložného práva, alebo ďalších skutočností, ktoré stanoví zákon...........7 EUR.3. Za vyhľadanie a vydanie výpisu z NCRzp na jedného záložného dlžníka............................0,30 EUR. Položka C:Odmena za prístup do notárskeho centrálneho registra závetov (NCRza): 1. Za registráciu závetu, listiny o vydedení, odvolania týchto úkonov alebo iných úkonov pre prípad smrti /ďalej len závet/ do zoznamu nevyhlásených závetov v NCRza..........................................3 EUR.2. Za registráciu závetu do zoznamu vyhlásených závetov v NCRza...........................................3 EUR.3. Za vyhľadanie v NCRza súdom, resp. súdnym komisárom....................................................3 EUR. Položka D:Odmena za prístup do notárskeho centrálneho registra dražieb (NCRdr): 1. Za registráciu zákonom ustanovených údajov o dražbe v NCRdr..........................................10 EUR.2. Za registráciu zmeny údajov už v zaregistrovanej dražbe v NCRdr.........................................3 EUR. Položka E:Odmena za prístup do notárskeho centrálneho registra notárskych zápisníc (NCRnz): Za pridelenie jedného poradového čísla NZ z NCRnz..............................................................3 EUR. Položka F:Odmena za prístup do notárskeho centrálneho registra osvedčených podpisov (NCRop): Za pridelenie jedného poradového čísla osvedčeného podpisu z NCRop..............................0,30 EUR. Položka G1:Odmena za prístup do Notárskeho centrálneho registra listín (NCRls):1. Za pridelenie jedného poradového čísla NCRls...............................................................0,30 EUR.2. Za registráciu zmeny podmienok uloženia, výmazu, za vyhľadanie v NCRls......................0,30 EUR.
Položka G2:
Za pridelenie jedného poradového čísla NCRls , ak sa ukladá text notárskej zápisnice alebo prvopis listiny obsahujúci 300 a viac strán , za každú aj začatú stranu uloženého textu v Sk - vid. D/5 Náhrada hotových výdavkov CIS. | Notarsky urad, JUDR. Marta Jurinova ©2008 | created by MSX Design | Hore